Club de Remo Virxe da Guía

Club de Remo Virxe da Guía Galiziako Pontevedrako probintzian dagoen Vigoko Teis parrokian kokaturiko arraun taldea da. Historia 1987an sortu zen taldea gazte jendea kaleko arazoetatik aldendu eta kirolera erakarri nahian, bide batez herriak zuen marinel izaera berreskuratzeko. 1988 eta 1989 artean lizentziak igoz joan zen eta traineru denboraldietan ere aritu izan zen. Espainiako Batel Txapelketa jokatzeko sailkatu zen 1989an baina zortzigarren egin zuen. Azken urteetan taldearen helburua txalupa txikietan irautea izan bada ere 2017rako trainerua osatu eta Galizako B Ligan aritu zen. Laugarren egin zuen eta bandera bat irabaztea ere lortu zuen, Mugardosekoa. 2018an ere uretan izan zen. 2021ean itzuli zen Galiziako Ligara, urtebeterako ordea. 2024ko neguan denborale batek instalazioak nabarmen kaltetu zituen. Seguru etxeak konponketen kargu ez zela egingo adierazi zuen eta "Zona franca" izendatu zutenez alde egin beharra zuela ikusita, Virxe da Guía arraun elkarteak desegiteko arriskuan zegoela iragarri zuen 2025eko urtarrilean. Beteranoen mailan trainerua atera dute eta 2026an Galiziako distantzia luzeko traineru txapelketa irabazi zuen gizonezkoen kategorian eta ekainean Espainiako traineruen txapelduna izan zen kategoria berean. Banderak Concello de Mugardos Bandera (1): 2017. Azken denboraldiak Erreferentziak Kanpo estekak (Galizieraz) Liga Galega de Traiñeiras-en webguneko informazioa